Անառակները (հեռուստասերիալ)

Անառակները (անգլ. Harlots), բրիտանական պատմական դրամա։ Հեռուստասերիալը ստեղծվել է Էլիսոն Նյումենի և Մոիրա Բուֆֆինիի կողմից։ Մեծ Բրիտանիայում հեռուստասերիալի պրեմիերան կայացել է ITV Encoreի եթեում՝ 2017թ. մարտի 27-ին, իսկ ԱՄՆ տիրույթում Հուլու-ում՝ նույն թվականի մարտի 29-ին։ Հեռուստասերիալի գլխավոր հերոսը Մարգարեթ Ուելսն է, ով 18-րդ դարի Անգլիայում ղեկավարում է իր հասարակաց տունը։ Բացի այդ նա այդ քաոսային միջավայրում մեծացնում է իր դուստրերին։ Հեռուստասերիալի համար ներշնչանք է եղել Հալլի Ռուբենհոլդի "Քովենթ գարդենի լեդիները" գործը։
Հեռուստասերիալի ստեղծագործական կազմում բոլորը կանայք են՝ ռեժիսորը, պրոդյուսերները, սցենարիստները և այլն։
Հեռուստասերիալի երկրորդ եթերաշրջանը սպասվում է 2018 թվականին։


== Սյուժե ==
1763 թվական։ Լոնդոնը ծաղկում է, յուրաքանչյուր հինգ կնոջից մեկը զբաղվում է մարմնավաճառությամբ։ Բարեկեցիկ կյանքի համար կինը երկու ճանապարհ ուներ՝ կամ ամուսնանալ հարուստ մարդու հետ, կամ էլ մարմնավաճառ դառնալ։ Քաղաքային հասարակաց տները ղեկավարվում են խորամանկ և դաժան կանանց կողմից, ինչպիսիք են Մարգարեթ Ուելսը և Լիդիա Քուիգլին։ Հարրիի՝ Քովենթ Գարդենի Լեդիները ցուցակում հեղինակը կարծիքներ է հայտնում քաղաքի բոլոր մարմնավաճառների մասին, իսկ այդ ցուցակը ընթերցվում է առաջին սերիայում։
Այնուամենայնիվ կրոնականները պահանջում են փակել նմանատիպ տները, իսկ գունդստաբլները պատրաստ են տարատեսակ դաժանություններ կիրառել այս կանանց նկատմամբ։
Դեպքերը զարգանում են Տիկին Ուելսի շուրջը, ով ձգտում է բարելավել իր կյանքը։ Կարծում է, որ դա կարելի է անել իր հասարակաց տունը Սոհոյի Հունական փողոց տեղափոխելով, որտեղ կսպասարկեր Գեորգյան հասարակության ավելի բարձր խավի մարդկանց։ Բայց նրա պլանները խախտվում են, երբ դատարանը 100£ տուգանք է նշանակում իր տան վրա։ Նոր տուն տեղափոխության համար նա փակ աճուրդ է կազմակերպում՝ իր կրտսեր դուստր Լյուսիի կուսության համար։ Նա աճուրդ արդեն մեկ անգամ կազմակերպել էր իր ավագ դստեր՝ Շառլոտայի համար, երբ վերջինս 12 տարեկան էր։ Շառլոտան այժմ Սեր Ջորջ Հովարդի սիրուհին է, բայց վերջինս ցանկանում է պայմանագիր կնքել աղջկա հետ, որ նա դառնա նրա պաշտոնական "տերը"։
Մարգարեթի Հունական փողոց տեղափոխվելը սրում է Լիդիա Քուիգլիի հետ նրա կոնֆլիկտը։ Վերջինիս համար նա աշխատել է երիտասարդ տարիքում։ Լիդիա Քուիգլին բարձր խավի համար նախատեսված հասարակաց տուն է ղեկավարում Գոլդեն հրապարակում․ այնտեղ նրա աղջիկները ծառայում են հարուստ, ազդեցիկ մարդկանց, ինչպիսիք են արդարադատության, ոստիկանական պարոնները։ Միսիս Քուիգլին շանտաժի միջոցով ստիպում է կրոնական մի կնոջ անընդհատ խոչընդոտել Մարգարեթի գործին։


== Դերերում ==
Սամանտա Մորտոն - Մարգարեթ Ուելս, ցածր դասի հասարակաց տան տիրուհի, ով ձգտում է բարելավել իր կյանքը։ Նախկինում՝ Լիդիա Քուիգլիի մարմնավաճառներից։
Լեսլի Մենվիլ - Լիդիա Քուիգլի, բարձր դասի հասարակաց տան տիրուհի՝ ազնվական խավի, բարձր պաշտոնների այցելուներով։
Ջեսիկա Բրաուն Ֆինդլի - Շառլոտա Ուելս, Մարգարեթ Ուելսի ավագ դուստրը, մարմնավաճառուհի, սեր Ջորջ Հովարդի սիրուհին, վերջինս Շառլոտայի համար ավելի լավ կյանքի գրավական է։
Էլոիս Սմիթ - Լյուսի Ուելս, Մարգարեթ Ուելսի կրտսեր դուստրը, անփորձ մարմնավաճառուհի, ով դեռ սովորում է։
Քեյթ Ֆլիթվուդ - Նենսի Բիրչ, Մարգարեթ Ուելսի հարևանուհին, մեկ այլ ցածր դասի հասարակաց տան տիրուհի։
Դեննի Սափանի - Ուիլիամ Նորթ, Անգլիայում ազատության մեջ ծնված սևամորթ, Մարգարեթի սիրեկանը, նրա տան պաշտպանը։
Ջորդոն Ա․ Նաշ - Ջեյքոբ Ուելս Նորթ, Մարգարեթի և Ուիլիամի որդին
Դոուգի ՄքՄիքին - Չարլս Քուիգլի, Լիդիա Քուիգլիի որդին, նա սկզբում փորձում է մոր վարձած աղջիկներին, հատկապես՝ Էմիլի Լեսլիին
Հյու Սքիններ - սեր Ջորջ Հովարդ, Պառլամենտի անդամի թեկնածու, Շառլոտա Ուելսի դյութանքների գերին
Սթիվեն Ռոբերտսոն - Ռոբերտ Օսվալդ
Էլեանոր Յեթս - Լեդի Քարոլայն Հովարդ, սեր Ջորջի կինը
Էդվարդ Հոգգ - Թոմաս Հեքսբի, ծառա սեր Ջորջի տանը
Բեն Լամբերտ - լորդ Ֆալլոն, արիստոկրատ, ով հետաքրքրված է Մարգարեթի դուստր՝ Լյուսիով
Ռորի Ֆլեք Բիրն - Դանիել Մարնի
Քոն Օ՛Նեիլ - Նաթանիել Լենոքս, ագարակատեր և ստրկատեր այլ երկրում, Մարգարեթ Ուելսի նախկին սիրեկանը
Փիպա Բեննեթ-Վարներ - Հարիեթ Լենոքս, Անգլիա է գալիս որպես Նաթանիելի կին, նախկինում՝ ստրկուհի
Թիմոթի Իննես - Բենջամին Լենոքս, Նաթանիելի նախկին ամուսնությունից ավագ որդին
Լոտտի Թոլհուրսթ - Քիթթի Քարտեր, Մարգարեթ Ուելսի մարմնավաճառներից
Բրոնվին Ջեյմս - Ֆաննի Լամբերտ, Մարգարեթ Ուելսի մարմնավաճառներից, ով Հարրիի ցուցակում բնութագրվում է որպես "գեր զվարթ աղջիկ"
Ջոզեֆ Ալթին - Արքայազն Ռասլես, երիտասարդ համասեռամոլ երիտասարդ ով գումար է աշխատում Քովենթ Գարդենում լրտեսություն անելով
Հոլլի Դեմփսի - Էմիլի Լեսլի, մարմնավաճառ, ով լքում է Մարգարեթին և գնում է Լիդիա Քուիգլիի մոտ՝ ավելի լավ հեռանկարների համար
Ալեքսա Դեվիես - Բիթսի Ֆլեթչեր, Նենսիի մարմնավաճառներից
Փոփփի Քորբի-Թվեչ - Մարի-Լուիզա դ՛Աուբինյե, ֆրանսախոս մանրմնավաճառուհի, Լիդիա Քուիգլիի աղջիկներից
Էլլի Հեյդոն - Էնն Փեթիֆեր, Լիդիա Քուիգլիի աղջիկներից
Ռոզալինդ Էլիազար - Վայոլեթ Քրոսս, Նենսիի աղջիկներից
Դորոթի Աթկինսոն - Ֆլորենս Սքանվել, կույր կրոնական կին, նրա գործունեությունը դրդվում է Լիդիա Քուիգլիի կողմից
Ջորդոն Սթիվենս - Ամելիա Սանվել, Ֆլորենս Սքանվելի դուստրը, անմեղ աղջիկ
Ռոյ Բեք - Պարոն Աբբադոն


== Սերիաներ ==


=== 1-ին եթերաշրջան (2017) ===


== Ծանոթագրություններ ==


== Արտաքին հղումներ ==
Պաշտոնական կայք
Անառակները IMDbում
Անառակները epguides.comում
Անառակները TV Guideում
Անառակները ԿինոՊոիսկում